**Cygnus CRS Orb-2** (myös **Orbital Sciences CRS Flight 2**) oli Orbital Sciencesin kolmas onnistunut rahtilento kansainväliselle avaruusasemalle. Cygnus-rahtikapseli laukaistiin Antares-raketilla 13. heinäkuuta 2014 kello 16.52 UTC-aikaa useiden viivästysten jälkeen, ja kapseli telakoitui avaruusasemaan kolme päivää myöhemmin. Cygnus oli runsaan kuukauden telakoituna asemaan ennen irrottamistaan 15. elokuuta 2014. Kapseli pudotettiin kiertoradalta pari päivää myöhemmin kello 13.15 UTC-aikaa, ja se paloi suunnitellusti Maan ilmakehässä. Lento kuului Nasan Commercial Resupply Services -ohjelmaan.

Lento
-----

Antares nousee laukaisualustalta 13. heinäkuuta 2014.
Orbital Sciencesin Cygnus-kapseli laukaistiin yhtiön Antares-raketilla osana NASAn Commercial Resupply Services (CRS) -ohjelmaa. Laukaisun oli alun perin tarkoitus tapahtua 1. toukokuuta 2014, mutta sitä lykättiin ensin 6. toukokuuta. Epäonnistuneen AJ-26-moottorin kokeen vuoksi laukaisua siirtyi tapahtumaan aikaisintaan 17. kesäkuuta. Myöhemmin laukaisua lykättiin vielä tapahtumaan aikaisintaan 1. heinäkuuta, mistä se siirtyi 10. heinäkuuta. Laukaisun oli tarkoitus tapahtua ensin 11. heinäkuuta kello 17.40 UTC-aikaa, mutta laukaisua siirrettiin huonon sään takia kahdella päivällä. Raketti laukaistiin lopulta onnistuneesti 13. heinäkuuta kello 16.52 UTC-aikaa Mid-Atlantic Regional Spaceportin laukaisualustalta 0A.

Kapseli telakoitui Kansainväliseen avaruusasemaan kolme päivää myöhemmin 16. heinäkuuta. Aseman Canadarm2-robottikäsivarsi kiinnittyi kapseliin kello 10.36 UTC-aikaa, ja kapseli telakoitiin aseman Harmony-moduuliin noin kaksi tuntia myöhemmin kello 12.53 UTC. Cygnus irrotettiin asemasta 15. elokuuta 2014 kello 9.14 UTC-aikaa, oltuaan runsaan kuukauden telakoituna. Kapseli ja siihen lastatut noin 1 610 kilogrammaa jätettä paloivat kaksi päivää myöhemmin pudotessaan ilmakehään Uuden-Seelannin yllä 17. elokuuta 2014 noin kello 13.15 UTC-aikaa.

Kuorma
------

Cygnus-kapselia suojannut nokkakartio kiinnitetään Antares-rakettiin 8. heinäkuuta 2014.
Kapseli vei asemalle 1 494 kilogrammaa rahtia.

### Rahtiluettelo

Lähde:

* 764 kg miehistötarpeita
* 355 kg avaruusaluksen osia
* 327 kg tieteellistä tutkimusmateriaalia
* 8 kg tietotekniikkaa
* 39 kg avaruuskävelytarpeita

Lähteet
-------

1. 1 2 3  Orbital-2 Mission to the International Space Station (PDF) *nasa.gov*.  Heinäkuu 2014. NASA. Viitattu 4.3.2016. (englanniksi)
2. ↑  Tracking StationArkistoitu kopio *spaceflightnow.com*. Spaceflight Now.  Arkistoitu 12.2.2014. Viitattu 4.3.2016. (englanniksi) (archive.org)
3. 1 2  Clark, Stephen: Mission Status Center *spaceflightnow.com*. Spaceflight Now. Viitattu 4.3.2016. (englanniksi)
4. ↑  Clark, Stephen: Space station-bound supply ship launched from Virginia *spaceflightnow.com*. Spaceflight Now. Viitattu 4.3.2016. (englanniksi)
5. ↑  Clark, Stephen: Orbital Sciences cargo craft arrives at space station *spaceflightnow.com*.  16.7.2014. Spaceflight Now. Viitattu 4.3.2016. (englanniksi)
6. ↑  Clark, Stephen: Cygnus cargo spacecraft flies away from space station *spaceflightnow.com*.  15.8.2014. Spaceflight Now. Viitattu 4.3.2016. (englanniksi)
7. ↑  Clark, Stephen: Astronauts see Cygnus re-entry over the South Pacific *spaceflightnow.com*.  18.8.2014. Spaceflight Now. Viitattu 4.3.2016. (englanniksi)

Aiheesta muualla
----------------

* Kuvia tai muita tiedostoja aiheesta **Cygnus CRS Orb-2** Wikimedia Commonsissa

* NASA Commercial Resupply Launch hub